**Naantalin kaupunginkirjasto** on Naantalissa toimiva kirjasto. Se on perustettu vuonna 1880, ja se on osa VASKI-kirjastoja.

Kirjaston päätoimipiste on Naantalin keskustassa, torin laidalla. Pääkirjaston pinta-ala on 900 m².

Ennen kuntaliitoksia vuonna 2008 Naantalin kaupunginkirjastoon kuului pääkirjasto, Lietsalan kirjasto ja Kultarannan kirjasto. Kirjaston kokoelmat asukaslukuun suhteutettuna olivat suuremmat kuin keskimäärin Suomessa. Kirjaston kokoelmiin kuului 129 480 kappaletta aineistoa, joista yli 92% oli kirja-aineistoa. Lainauksia oli vuonna 2008 yhteensä 224 181 ja kävijöitä 149 179 kappaletta.

Toimipisteet
------------

Pääkirjaston lisäksi Naantalin kaupunginkirjastoon kuuluvat seuraavat lähikirjastot:

### Kultarannan kirjasto 1962-2013

Luonnonmaalla sijaitseva Kultarannan kirjasto oli rakennettu vuonna 1962 ja sen pinta-ala oli 52 m². Kirjasto sijaitsi Kultarannan koulun yhteydessä. Koordinaatit: 60°27′41″N, 021°59′13.3″E

### Lietsalan kirjasto 1976-2013

Lietsalan kirjasto on rakennettu vuonna 1976 ja sen pinta-ala on 210 m². Kirjaston tilat olivat Nuhjalan seurakuntakodin kiinteistössä ja sijaitsi omakoti- ja kerrostaloalueella. Sen lähistöllä oli neljä koulua, joten hankinnoissa oli keskitytty lähinnä lapsiperheiden ja nuorison tarpeisiin. Koordinaatit: 60°29′01.6″N, 022°03′08.3″E

### Suopellon kirjasto

Lietsalan kirjasto siirtyi vuonna 2013 Suopellon koulun tiloihin. Kirjastotilat ovat noin puolet siitä mitä ne olivat Nuhjalan seurakuntakodin kiinteistössä. Koordinaatit: 60°29′14.5″N, 22°3′21.5″E

### Merimaskun kirjasto

Merimaskun kirjasto on rakennettu vuonna 1985 ja sen pinta-ala on 150 m². Se sijaitsee Merimaskun koulun yhteydessä ja samalla koulukirjastona. Koordinaatit: 60°28′14.2″N, 021°52′23.5″E

### Rymättylän kirjasto

Rymättylän kirjasto on rakennettu vuonna 2003 ja sen pinta-ala on 230 m². Kirjasto sijaitsee Rymättylän keskustassa. Koordinaatit: 60°22′28.7″N, 021°57′11.4″E

### Velkuan kirjasto

Velkuan kirjasto on rakennettu vuonna 1992 ja sen pinta-ala on 56 m². Kirjasto sijaitsee Teersalon rannassa Palvelukeskus Kummelissa. Kirjastotilan lisäksi kirjahyllyjä on myös Kummelin aulassa. Koordinaatit: 60°28′00.7″N, 021°41′52″E

Lähteet
-------

1. ↑  Naantalin kaupunginkirjasto  13.10.2009. kirjastot.fi. Viitattu 16.10.2009. [vanhentunut linkki]
2. ↑  VASKI-verkkokirjasto Turun kaupunginkirjasto.  Arkistoitu 1.5.2012. Viitattu 16.10.2009.
3. ↑  Pääkirjasto – Naantalin kaupunginkirjasto kirjastot.fi. Viitattu 16.10.2009. [vanhentunut linkki]
4. ↑  Perustilastot – Naantali *Suomen yleisten kirjastojen tilastot*. Opetusministeriö, kulttuuriyksikkö. Viitattu 16.10.2009. [vanhentunut linkki]
5. ↑  Kultarannan kirjasto – Naantalin kaupunginkirjasto  6.8.2009. kirjastot.fi. Viitattu 16.10.2009. [vanhentunut linkki]
6. ↑  Lietsalan kirjasto – Naantalin kaupunginkirjasto  6.8.2009. kirjastot.fi. Viitattu 16.10.2009. [vanhentunut linkki]
7. ↑   (Arkistoitu – Internet Archive)
8. ↑  Merimaskun kirjasto – Naantalin kaupunginkirjasto  6.8.2009. kirjastot.fi. Viitattu 16.10.2009. [vanhentunut linkki]
9. ↑  Rymättylän kirjasto – Naantalin kaupunginkirjasto  6.8.2009. kirjastot.fi. Viitattu 16.10.2009. [vanhentunut linkki]
10. ↑  Velkuan kirjasto – Naantalin kaupunginkirjasto  6.8.2009. kirjastot.fi. Viitattu 16.10.2009. [vanhentunut linkki]

Aiheesta muualla
----------------

* Naantalin kaupunginkirjaston sivut